stanford-oval/wikipedia huggingface dataset:
רמי מארבאל
קריירה

מארבאל החל את דרכו בגיל 14 במחלקת הנוער של שנטילי, ובשנת 2001 עבר לבווה מהליגה הצרפתית השנייה, בשורותיה רשם 38 הופעות והבקיע שער אחד.
בגיל 21 עבר לאולדהאם אתלטיק האנגלית אך מיעט לשחק ורשם 6 הופעות בהן כבש שני שערים, ובשנת 2004 עבר לגזלק אז'אקסיו הצרפתית עמה שיחק ב-37 משחקי ליגה וכבש שער אחד. לאחר מכן עבר לטור, בה ערך 64 הופעות וכבש שני שערים, ובשנת 2007 עבר לנאנט ובוסף העונה עם מגן נוסף מהקבוצה ז'אן-ז'אק פייר נכלל בנבחרת העונה של הליגה. בעונתו השנייה במועדון עלתה הקבוצה לליגה הבכירה ומאראבל היה שותף פעיל כאשר לקח חלק ב-31 משחקי ליגה.
בשנת 2010 עזב את צרפת וחתם בשורות זולטה ורכם מליגת העל הבלגית, בה רשם 40 הופעות ליגה וכבש 6 שערים. לאחר שתי עונות עבר למועדון בלגי אחר, גנט, בו כבש ארבעה שערים ב-48 הופעות.
ב-2 בפברואר 2014 הגיע מאראבל לישראל וחתם במכבי תל אביב עד לסוף העונה. הוא ערך את משחק הבכורה שלו במדי הקבוצה ב-15 בפברואר 2014 במשחק החוץ נגד מכבי פתח תקווה ואף כבש שער כבר בהופעתו הראשונה. מארבאל היה שותף לזכייתה של מכבי תל אביב באליפות, ובתום העונה שוחרר מהמועדון.
בינואר 2015 חתם מארבאל בקבוצת MOL וידי מליגת העל ההונגרית, אך הוא שוחרר ממנה ב-31 באוגוסט.
תארים

אליפות: 2013/2014
הערות שוליים

↑  מאראבל חתם עד תום העונה, באתר מכבי תל אביב, 2 בפברואר 2014
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רמי מארבאל".
רותנית מערבית

| --- | --- |

 מדינות:  הדוכסות הגדולה של ליטא
 שפת אם:  0 (נכחדה)
 כתב:  קירילי
 משפחה:  שפות סלאביות מזרחיות
 ראו גם:  שפה • כתב • רשימת שפות
 
ספר החוקים של דוכסות ליטא מ-1529.
רוּתֶּנית מערבית או רותנית ישנה (рѹсьскъ ѩзыкъ, "לשון רוּס") הייתה שפה סלאבית מזרחית. בצורתה הגבוהה, הכתובה, שימשה לצרכים מנהליים בדוכסות הגדולה של ליטא מן המאה ה-14 ועד למאה ה-17. במשלב עממי, דוברה בפי תושביהן הסלאבים של נחלות הדוכסות, גם לאחר הקמת האיחוד הפולני-ליטאי והעברת שטחיה באוקראינה לכתר פולין. השפות האוקראינית והבלארוסית התפתחו מתוכה.
עד המאה ה-13 היה המרחב הלשוני של הסלאבים המזרחיים (רוּתֶּנים) מאוחד למדי, קודם תחת רוס של קייב ולאחר מכן תחת כיבושי המונגולים: סלאבונית כנסייתית עתיקה שימשה כשפה הכתובה הגבוהה, והעם הפשוט דיבר במגוון ניבים מקומיים. אבל התפשטותה המהירה של ליטא, שכבשה את קייב ב-1321 וסיפחה את כל הנחלות המערביות, יצרה בידול ברור בין חלקו המזרחי של המרחב למערבי. הצד המערבי ספח השפעות רבות מהשליטים החדשים, קודם רק הליטאים ואחר כך גם הפולנים שבאו עמם בברית, הן ברמת הדקדוק והאיות והן בלשון המדוברת. לליטאים לא הייתה שפה כתובה משל עצמם ונתיניהם הסלאבים עלו עליהם בהרבה במספרם; כשם שאימצו מהם את הנצרות האורתודוקסית, בערך באמצע המאה ה-14 הפכו השליטים את הרותנית ששימשה את האחרונים ללשון המנהלית הרשמית. היא התבססה על הסלאבונית הכנסייתית, אך הכילה יסודות רבים מהניבים המקומיים כמו גם השפעות ליטאיות ובהדרגה, גם פולניות. בעוד שנתיני הדוכסות קראו לה "רותנית" (רוּס'קי), שכניהם במרחב המזרחי שנותר תחת השפעה מונגולית ובו עלתה מוסקבה ככח הגדול – אלו השתמשו בנגזרת משלהם לשפה הכנסייתית לצורכי מנהלה, שהיה בה אחוז נמוך יותר של השפעות מהלשון המדוברת במוסקובי; גרסה זו נותרה בשימוש עד לתִּקנוּן הרוסית המודרנית במאה ה-18 – כינו אותה "ליטאית". האלפאבית היה הכתב הקירילי הישן. הרותנית הליטאית שימשה לדיפלומטיה, לתקשורת החצר עם הנתינים ובכל צורכי היום-יום. כשם שהושפעה מהניבים המקומיים כך השפיעה עליהם חזרה, והבידול בין שני המרחבים הלשוניים הסלאביים במזרח ובמערב התחדד ככל שהאריך הפיצול הפוליטי ביניהם.
ב-1569, עם איחוד לובלין, תפסו הפולנית והלטינית את מקום הרותנית כשפות הבכורה המנהליות באיחוד הפולני-ליטאי, אך היא נותרה נפוצה מאוד עד שלהי המאה ה-17. רק ב-1697 העביר הסיים חוק לפיו הפולנית תהיה הלשון המנהלית היחידה גם בנחלות הליטאיות. בשלב זה הייתה האליטה המקומית כבר מעורה עמוקות בתרבות פולין ולא התנגדה כמעט. השפעותיה הספרותיות של הרותנית שימשו בסיס לתִּקנוּן ויצירת האוקראינית והבלארוסית המודרניות במאה ה-19.
לקריאה נוספת

Tomasz Kamusella, The Politics of Language and Nationalism in Modern Central Europe, Springer, 2008. עמ' 150-152.
רמי מירון

| --- | --- |
אין תמונה חופשית
 לידה:  17 בינואר 1957 (בן 67) באקו, אזרבייג'ן
 מידע כללי
 מדינה:  ישראל ישראל
 משקל:  68 ק"ג 
 גובה:  1.70 מטר
 ספורט
 ענף ספורט:  היאבקות
 תת-ענף:  היאבקות חופשית
 :  משקל קל (עד 68 ק"ג)
 
רמי מירון (מישאייב) (נולד ב-17 בינואר 1957) הוא מתאבק עבר ישראלי אשר ייצג את ישראל באולימפיאדת מונטריאול 1976.
ביוגרפיה

מירון נולד למשפחה יהודית בבאקו שבאזרבייג'ן ועלה לישראל בצעירותו.
קריירה

בשנת 1975, מירון סיים במקום השביעי באליפות העולם שנערכה במינסק, בלארוס ובמקום השישי באליפות העולם לנוער שנערכה בחאסקובו שבבולגריה. באותה השנה הוא זכה במדליית הזהב בתחרות הבינלאומית 'Tel Aviv International Wrestling Tournament'. בסיום אותה השנה הוא זכה בתואר ספורטאי השנה בישראל מטעם עיתון מעריב.
באולימפיאדת מונטריאול 1976, מירון התחרה בסגנון חופשי (Freestyle) בקטגוריית המשקל הקל (עד 68 ק"ג) וסיים במקום השביעי לאחר שלושה ניצחונות ושני הפסדים. באותו הזמן היה זה הישג השיא של מתאבק ישראלי במשחקים האולימפיים. בתחרות הוא ניצח את רונלד ג'וזף מאיי הבתולה של ארצות הברית, לנארט לונדל משוודיה וזיגמונד קלביץ מאוסטרליה והפסיד ליאנוס קוצ'יש ההונגרי וברבע הגמר הפסיד שוב לאלוף העולם פאבל פיניגין מברית המועצות שלבסוף זכה בזהב.
בשנת 1977 הוא סיים במקום הרביעי באליפות העולם לנוער שנערכה בלאס וגאס, נבדה.
הערות שוליים

↑  פרופיל וסטטיסטיקות באתר sports-reference.com
↑  בוב וקסלר,‏ "Day by Day in Jewish Sports History", ‏ KTAV Publishing House, ‏ 2008
1 2  ‏ "The Wisconsin Jewish Chronicle; Page 28", ‏ 15 באפריל 1976, The Wisconsin Jewish Chronicle
↑  רמי מירון באתר 'jewsinsports.org'
↑  יעקב ברוש, "רמי מירון שביעי, הפסיד לאלוף העולם", 1 באוגוסט 1976, דבר
↑  "ישראל במקום 10 באליפות העולם לנוער בהיאבקות", 19 ביולי 1977, דבר
|  משלחת ישראל לאולימפיאדת מונטריאול (1976)  |
| --- | --- | --- |
|  אתלטיקה | אסתר רוט |  |
|  ג'ודו | יונה מלניק |  |
|  היאבקות | רמי מירון |  |
|  הרמת משקולות | אדוארד וייץ |  |
|  התעמלות מכשירים | דב לופי |  |
|  כדורגל | נבחרת ישראל בכדורגל (אלון בן דור, אהוד בן טובים, חיים בר, יהושע גל, גדעון דמתי, יצחק ויסוקר, רפעת טורק, אבי כהן, אברהם לב, אלי לוונטל, עודד מכנס, מאיר נמני, יוסף סורינוב, ירון עוז, ויקי פרץ, משה שווייצר, יצחק שום) |  |
|  סיף | נילי דרורי |  |
|  קליעה | מיכה קאופמן |  |
|  שחייה | דב ניסמן • עדי פרג |  |
|  שיט | יהודה מעיין • יואל סלע |  |
רמי מלאכי

רמי (רם) מלאכי (נולד ב-1970) הוא קצין צה"ל במילואים בדרגת תת-אלוף, כיהן כמפקד יחידת לוט"ם באגף התקשוב וההגנה בסב"ר.
ביוגרפיה

רמי מלאכי נולד בחיפה ולמד בבית הספר הריאלי. התגייס בשנת 1991 לצה"ל בתום לימודי הנדסת חשמל בטכניון במסגרת העתודה האקדמית. בהמשך סיים תואר שני במנהל עסקים מאוניברסיטת תל אביב ותואר שני במדעי המדינה מאוניברסיטת חיפה. מלאכי שירת במגוון רחב של תפקידים בתחומי פיתוח מערכות תקשורת, מערכות מחשוב ומערכות שו"ב (שליטה ובקרה).
בשנת 2008 הועלה לדרגת אל"ם, ומונה לראש מנהלת טכנית צי"ד (צבא יבשה דיגיטלי).
בשנת 2011 מונה לרמ"ח מערכות תקשוב בזרוע היבשה, ולאחר מכן יצא ללימודים במכללה לביטחון לאומי. בשנת 2014 מונה לרמ"ח אמל"ח באגף התקשוב וההגנה בסב"ר.
בשנת 2016 הועלה לדרגת תת-אלוף וקיבל את הפיקוד על יחידת לוט"ם, היחידה להתעצמות טכנולוגית-מבצעית בצה"ל. בשנת 2016 זכה מלאכי, יחד עם צוות מצה"ל, מפא"ת ואלביט מערכות, בפרס ביטחון ישראל על תרומתם לפיתוח מערכת צי"ד. בנובמבר 2019 סיים את תפקידו ופרש מצה"ל.
לאחר פרישתו מונה לסמנכ"ל מו"פ אסטרטגי וסינרגיה בחברת אלביט מערכות.
חיים אישיים

מלאכי נשוי ואב לשניים.
הערות שוליים

↑  טקס החלפת מפקד לוט"ם, באתר צה"ל, ‏21 בנובמבר 2019
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
שבעת המאורות של האדריכלות

| --- | --- |

 מידע כללי
 מאת:  ג'ון רסקין
 שפת המקור:  אנגלית
 סוגה:  אדריכלות
 נושא:  אדריכלות 
 הוצאה
 הוצאה:  סמית, אלדר ושות' 
 תאריך הוצאה:  1849
 מספר עמודים:  205
 הוצאה בעברית
 תרגום:  לא תורגם
 סדרה
 הספר הבא:  האבנים של ונציה
 
"שבעת המאורות של האדריכלות" (The Seven Lamps of Architecture) הוא ספר שפורסם על ידי ג'ון רסקין בשנת 1849.
ה"מאורות" הם עקרונות של ארכיטקטורה שבעזרתם ניתן ליצור ארכיטקטורה טובה, ואלו הם:
הקרבה - הקדשת עבודת העיצוב של האדם עבור אלוהים כהוכחה ויזואלית לאהבת האדם וציינותו.
אמת - תצוגה טהורה 'אמיתית' של החומר והסטרוקטורה.
כח - יש לחשוב על מבנים במושגים של הצטופפות והשגת התרוממות של הטבע מעליהם וסידור של הכוחות הפיזיקליים ליצירת מבנים.
יופי - הצורות הלקוחות מהטבע שואפות מאלוהים.
חיים - מבנים צריכים להיעשות ביידים כך שהאושר של הבנאיים מגיע מתוך החופש שניתן להם.
זיכרון - מבנים צריכים להתייחס לתרבות מהם הם נלקחו.
צייתנות - לא לטובת התועלת האישית שלו אבל להתאים לערכים האנגליים.
שורת משימות

בממשקי מחשב שורת משימות היא אובייקט תצוגה בקצה שולחן העבודה המשמשת לבקרה ושליטה בתוכניות ובתוכנות הפועלות במצב נתון.
שורת המשימות הופיעה לראשונה במערכת ההפעלה Windows 95 של מיקרוסופט ומאז נשארה במערכות ההפעלה שבאו אחריה. סביבות שולחן עבודה נוספות כגון KDE וגרסאות ישנות של GNOME כללו אף הן שורת משימות אופציונלית. קיימות שיטות ניהול תוכניות נוספות אשר בהן משתמשות בין היתר מערכות ההפעלה בהן אין שורת משימות.
פונקציונליות

שורת המשימות מאפשרת בדרך כלל לבצע את הפעולות הבאות:
סגירת תוכניות (לעיתים אף תקועות)
החלפת חלונות הפתוחים במקביל
מזעור חלונות
פתיחת יישומים שימושיים שונים.
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
קרייג קלי (שחקן)

| --- | --- |

קלי, 2012
 לידה:  31 באוקטובר 1970 (בן 53) לית'ם סנט אנז, הממלכה המאוחדת 
 מדינה:  הממלכה המאוחדת 
 מקום לימודים:  דרמה סנטר לונדון 
 http://craigkelly.co.uk/
 פרופיל ב-IMDb
 
קרייג קלי (באנגלית: Craig Kelly; נולד ב-31 באוקטובר 1970) הוא שחקן ומדבב אנגלי. הוא ידוע בעיקר מהופעותיו בתפקיד וינס טיילר בסדרה "קוויר בעיר" של ערוץ 4, ובדמות לוק סטרונג באופרת הסבון "קורוניישן סטריט".
ביוגרפיה

קלי נולד בלית'ם סנט אנס שסמוך לבלקפול בלנקשייר. אחיו הוא השחקן דין לנוקס קלי. קלי מתעניין בקיקבוקס שבו יש לו חגורה שחורה. הוא עוסק בתחום ספורט זה מאז 2009.
קלי עבר ללונדון ולמד בבית הספר למשחק "דרמה סנטר" מ-1989 עד 1992. הוא למד בשיטת המשחק של סטניסלבסקי יחד עם ג'ון סים וג'ו דאטין.
ב-1992 כשסיים את לימודיו שיחק קלי בתפקיד קטן בדמות הרולד ברייד בסרט "טיטניק". ב-1996 הופיע בתפקיד מיור בסרט "כשיום שבת מגיע".
ביוגרפיה > תפקידים בטלוויזיה

קלי מוכר בעיקר מהופעתו בתפקיד וינס טיילר בסדרה "קוויר בעיר" עליו זכה לשבחי הביקורת. בין ל-1995 ל-1996 הופיע קלי בתפקיד דניאל פרימן בסדרה "חדר מיון". הוא השתתף בווידאו קליפ "Rabbit in Your Headlights" בדמות נהג במרצדס-בנץ. ב-1998 שיחק בתפקיד אייבל קורבולד בסדרה "Children of the New Forest" של ה-BBC. עוד כיכב לצדה של אמנדה הולדן בסדרה "The Grimleys" של ITV בתפקיד מר טרבלקוק. ב-2006 גילם קלי את אביה של אליסון מונדי (לזלי שארפ) בצעירותו בפרק בעונה השנייה של הסדרה "החיים שאחרי".
ב-2003 שיחק קלי בסרט בשידור אינטרנט "The Scream of the Shalka" מסדרת "דוקטור הו". לאחר מכן כיכב בתפקיד אורח בפרק בעונה השלישית של הסדרה "להעיר את המתים", בו גילם קרוס-דרסר שמשתחרר מבית הסוהר אחרי ערעור על הרשעתו ברצח אביו.
בנובמבר 2008 החל קלי לשחק בתפקיד לוק סטרונג באופרת הסבון של ITV "קורוניישן סטריט". הדמות שגילם הופיעה החל מ-20 בפברואר 2009 עד הפרק ששודר ב-19 באוקטובר 2009.
ב-25 באוגוסט 2009 פורסם שקלי ישתתף בעונה השביעית של התוכנית "Strictly Come Dancing" יחד עם פלביה קאקס. קלי היה השמיני שהודח מהתחרות ב-7 בנובמבר 2009 בתוכנית שצולמה באולם הנשפים במגדל בלקפול.
קלי כיכב לצדו של אחיו בדרמה "Collision" של ערוץ ITV1, ששודרה במשך חמישה לילות רצופים בנובמבר 2009.
ביוגרפיה > תפקידים בקולנוע

קלי גילם את כריסטיאן או'ניל בסרט "האמריקנים הצעירים" לצדו של הארווי קייטל (1993). ב-1997 שיחק קלי בסרטו של ג'יימס קמרון "טיטניק" בתפקיד האלחוטן הרולד סידני ברייד. הוא הופיע בסרט "ספייס וורלד" בתפקיד קטן בו הוא מדבר עם ג'רי (ג'ינג'ר ספייס). ב-1999 שיחק בתפקיד פאלק, מפעיל רדאר בספינה, בסרט "מפקדת כנף".
ביוגרפיה > קריינות

קלי מרבה להשתמש בכישוריו כקריין, וקולו נשמע פעמים רבות בפרסומות ובקריינות ב-BBC ובערוץ 4. החל מאפריל 2008 היה קלי קריין של 4OD, וידאו על פי דרישה של ערוץ 4. הוא היה קריין בתוכניות טלוויזיה שונות בהן "Shipwrecked: Battle of the Islands" (מ-2006 עד 2009), "Shipwrecked: The Island 2011", ובעונה השישית של התוכנית "The Real Hustle" בערוץ BBC Three (אחיו היה קריין בתוכנית זו במשך שתי עונות).
ביוגרפיה > חיים אישיים

קלי ואשתו קמילה התחתנו בפורמנטרה שבאיים הבלאריים באמצע 2009. בני הזוג חיים בקנזל גרין שבלונדון.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1992 |  | Screen One | ללא קרדיט | בפרק "Running Late" |
| 1993 |  | The Good Guys | סטיבן קרוקסלי | בפרק "Old School Ties" |
| 1993 | האמריקנים הצעירים | The Young Americans | כריסטיאן או'ניל |  |
| 1993 | חדר מיון | Casualty | איאן ויטר | סדרת טלוויזיה |
| 1994 |  | Beyond Bedlam | מתיו המילטון | סרט קולנוע |
| 1994 | אלינגטון | Ellington | בילי טרנט | סרט טלוויזיה |
| 1995 |  | A Touch of Frost | פול גאוור | בפרק "Dead Male One" |
| 1995 |  | The Adventures of Young Indiana Jones:  Attack of the Hawkmen | אנתוני פוקר | סרט טלוויזיה |
| 1995–1996 | חדר מיון | Casualty | דניאל פרימן | סדרת טלוויזיה |
| 1996 | כשיום שבת מגיע | When Saturday Comes | ראסל מיור |  |
| 1996 | אלינגטון | Ellington | בילי טרנט | סדרת טלוויזיה |
| 1997 | טיטניק | Titanic | הרולד ברייד |  |
| 1997 | ספייס וורלד | Spice World | בחור עצבני |  |
| 1998 |  | Children of the New Forest | הכומר אייבל קורבולד | סרט טלוויזיה |
| 1999 | מפקדת כנף | Wing Commander |  |  |
| 1999 |  | Killing Joe | Lead | סרט קצר |
| 1999–2000 | קוויר בעיר | Queer as Folk | וינס טיילר | סדרת טלוויזיה |
| 2000 | קוויר בעיר 2 | Queer as Folk 2 | וינס טיילר | סרט טלוויזיה |
| 2000 |  | Undertaker's Paradise |  |  |
| 2001 |  | The Grimleys | דייב טרבילקוק | בפרק "The Grimley Curse" |
| 2002 | לדפוק שעון | Clocking Off | אדי מקינטוש | סדרת טלוויזיה (פרק אחד) |
| 2002 |  | Having It Off | בילי בוב ריברס | בפרק "Lock, Stock, and Two Smoking Hairdryers" |
| 2002 |  | Silent Cry | בלש רוברט מוסלי |  |
| 2003 |  | Oh Marbella! | אשלי |  |
| 2003 | הלנה מטרויה | Helen of Troy | פולוקס | מיני-סדרה |
| 2003 | רצח בשידור חי | 3 Blind Mice | פרנק | סרט קולנוע |
| 2003 |  | Spine Chillers | ג'ק | בפרק "Lovegods" |
| 2003 | להעיר את המתים | Waking the Dead | מארק / מריה לוול | בפרק "Walking on Water" |
| 2003 |  | Doctor Who: Scream of the Shalka | ג'ו | מיני-סדרה |
| 2005 | עדות אילמת | Silent Witness | קונלי | בפרק "Choices" |
| 2006 | מלון בבילון | Hotel Babylon | פיט | סדרת טלוויזיה (עונה ראשונה) |
| 2006 |  | Totally Frank | ניק | סדרת טלוויזיה (עונה שנייה) |
| 2006 | דיאל ופסקו | Dalziel and Pascoe | אדי וילקוקס | בפרק "Fallen Angel" |
| 2006 | החיים שאחרי | Afterlife | סטן מונדי הצעיר | בפרק "Mind the Bugs Don't Bite" |
| 2007 |  | Are You Ready for Love? | לאו | סרט קולנוע |
| 2007 |  | The Soul Rescuer | איש הצל | סרט קצר |
| 2008 |  | The Gatekeeper | ג'ק | וידאו |
| 2009 |  | Hammered | רוד | סרט קצר |
| 2009 |  | Collision | ג'פרי רמפטון | סדרת טלוויזיה |
| 2009 | קורוניישן סטריט | Coronation Street | לוק סטרונג | אופרת סבון |
| 2012 | מונרו | Monroe | פיל אינדייל | סדרת טלוויזיה (פרק אחד) |
| 2012 |  | Circles | סוכן נדל"ן | סרט קצר |
| 2012 |  | A Life's Debt | ג'וליאן | סרט קצר |
הערות שוליים

↑  "Archived copy". אורכב מ-המקור ב-14 בינואר 2010. נבדק ב-7 בנובמבר 2009. {{cite web}}:  (עזרה);  (עזרה)
↑  "Craig Kelly". IMDb.
↑  The Drama Centre Former students
↑  "Corrie producers cast new factory boss". 27 בנובמבר 2008. {{cite web}}:  (עזרה)
↑  "Why I live where I live: Everything's gone Green for Strictly's Craig Kelly". Daily Mail.
| --- | --- |
בקרת זהויות :  BnF: cb151004066 (data)  GND: 1061817482  ISNI: 0000 0000 6663 156X  LCCN: no2002025816  MusicBrainz: 203d2209-296b-4135-847a-f607ca382d69  NTA: 370392566  SUDOC: 175057222  VIAF: 57977650   WorldCat (עם VIAF): 57977650
רמי מאירי

| --- | --- |

 לידה:  16 באוגוסט 1957 (בן 67) רמת גן, ישראל 
 לאום:  ישראל ישראל
 www.ramimeiri.com
 
הומאז' בגרפיטי (ספריי צבע) לציור קיר של רמי מאירי, "הצעקה", על קיר בית הספר "מקס פיין", מול מגדלי עזריאלי
רמי מאירי (נולד ב-16 באוגוסט 1957) הוא אמן ישראלי, מראשוני ציירי הקיר בישראל, הידוע בציורי הקיר הענקיים שצייר על קירות בערי ישראל.
חייו

מאירי למד רישום, פיסול וציור במכון אבני בתל אביב בין השנים 1978–1982. את ציור הקיר הראשון שלו צייר בחוף גורדון בתל אביב בשנת 1980. זהו אחד מציורי הקיר הראשונים שנעשו בעיר. מאז התפתחה אמנות זו והפכה לחלק חשוב בפסיפס התרבותי של תל אביב. רוב ציורי הקיר נעשים בטכניקת "Trompe-l'œil" ("הטעיית העין"), הגורמת לטשטוש הגבולות בין מציאות לאשליה. בעבודותיו נוטה מאירי להשתמש ביסודות של אור וצל, מאחר ששחור ולבן נחשבים לצבעים עמידים שאינם דוהים, וכן ליצירת קונטרסט בציור שיבליט אותו למרחקים.
עם ציוריו המפורסמים ביותר נמנים, בין היתר, "הצעקה" על חומת בית הספר "מקס פיין", בצומת רחוב קפלן ודרך בגין (מול מגדלי עזריאלי) בתל אביב, ו"ילדים רוקדים" ברחוב ביאליק ברמת גן. את "הצעקה" צייר מאירי בעקבות קרנבל בברזיל, ועליו אמר:
אין לי מסרים פוליטיים או כאלה. אני רוצה שבן אדם שרואה את הציור שלי יעלה חיוך. הציור הזה מושפע מהקרנבל הראשון שראיתי, בצפון ברזיל. זה מין טירוף חושים, אנשים מגיעים שם לאקסטזה, וראיתי שם איש שמצא חן בעיניי. בבקבוק של התינוק היה אלכוהול, והוא רץ והשתולל. יחד עם זה, הציור לא סתם נעשה ככה. כל יצירת אמנות טובה בנויה ממתח ורוגע. אז פה הוא הגביר את המתח, הייתה מין דמות מפחידה, ופתאום אתה רואה שיש לו ביד בקבוק.
ציור מפורסם נוסף של מאיר היה זה של הנערים המציצים למלתחות הנשים בחוף שרתון בתל אביב, כהומאז' לסרטם הידוע של אורי זוהר ואריק איינשטיין "מציצים".  מאירי צייר את הציור בשנת 2002 ולאחר שזכה לביקורת רבות מצד פעילות פמיניסטיות ואף הושחת מספר פעמים, החליטה עירית תל אביב באוגוסט 2020 למחוק את הציור. מאירי לא התנגד למחיקה ואמר: "הציור מראה תרבות נאיבית שהייתה ונעלמה, היום לא הייתי מצייר אותו".
את ציורי הקיר של מאירי ניתן למצוא על קירות בתי ספר, מפעלי תעשייה, מבנים ציבוריים ובמקומות בילוי ברחבי הארץ. לדברי מאירי, הוא נמנע מעבודות בבתים פרטיים, ומעדיף שעבודותיו יהיו חשופות לקהל הרחב.
במהלך השנים צייר מאירי ציורי קיר גם במקומות נוספים בעולם, ובהם בגרמניה, בבייג'ינג, בפורט לודרדייל שבפלורידה, ובבואנוס איירס. בחלק מהאתרים צוירו הציורים מטעם מדינת ישראל שבחרה בציורי הקיר של האמן כמייצגי פן ייחודי של התרבות הישראלית.
מאירי נחשב היום לאחד מפורצי הדרך בתחום אמנות הרחוב והגרפיטי. במידה רבה סלל הוא את דרכם של אמני הרחוב הצעירים ממנו כגון Know hope, עדי סנד, Dede ואחרים. אולם, במקרה של מאירי מתקבלים האישורים לציורים מהעירייה, בניגוד לציירי גרפיטי רבים אחרים הפועלים ללא אישור.
גלריה

ציור קיר ליד שוק הכרמל
ציור קיר בנחלת בנימין
ציור הקיר 'הצעקה'
הערות שוליים

↑  טל לניר (עורכת), אמנות רחוב בישראל, הוצאת מוזיאון תל אביב לאמנות, 2011 (עמ' 12–13)
| --- | --- |
בקרת זהויות :  ICIA: 274266  NLI: 987007499015205171  GND: 1042775915  ISNI: 0000 0000 6696 7653  LCCN: n00049210  VIAF: 299540151   WorldCat (עם VIAF): 299540151
רמי סולימני

רמי סולימני
רמי סולימני (נולד ב-8 באוגוסט 1952) הוא דוקטור לחינוך, מנכ"ל עמותת אשלים בג'וינט ישראל לשעבר וזוכה פרס יושב-ראש הכנסת לאיכות החיים לשנת 1997.
ביוגרפיה

סולימני נולד ב-1952 במעברת קסטינה בקריית מלאכי, שנתיים לאחר שהוריו עלו לישראל מפרס. בבית הספר היסודי לימדו אותו מורות חיילות ובגיל 13 נשלח לפנימיית כנות.
הוא בוגר תואר ראשון בגאוגרפיה וחינוך, תואר שני בקרימינולוגיה מהאוניברסיטה העברית, ותואר שני במדעי החברה מאוניברסיטת חיפה.
ב-2014 סיים את לימודיו בתוכנית המכללה לביטחון לאומי, ולאחר מכן כתב עבודת דוקטורט במסגרת המרכז לחקר החינוך באוניברסיטת סאסקס(אנ') בנושא "הובלת שינוי במערכת החינוך". המחקר התפרסם גם כספר.
קריירה מקצועית

סולימני החל את דרכו המקצועית כמורה לגאוגרפיה והמנהל הראשון של בית הספר מפנה, המרכז לחינוך טכנולוגי לנוער בירושלים. במסגרת התפקיד פיתח מודל עבודה ייחודי לנוער מנותק, שזיכה אותו בשנת 1992 בפרס מטעם הסתדרות המורים. בשנת 2005 התמנה למנכ"ל עמותת "אשלים". במסגרת תפקידו פיתח תוכניות ומודלים חדשניים שזכו להכרה ולהפצה במערכות החינוך והרווחה, ביניהן:
סביבת חינוך חדשה (סח"ח) – תוכנית לקידום הישגים לתלמידים "תת משיגים".
הורים וילדים יחד (PACT) – תוכנית לקידום ילדים יוצאי אתיופיה בגיל הרך ומשפחותיהם.
מוטב יחדיו – תפיסה קהילתית שתורגמה לתוכנית תשתית מערכתית לאוכלוסיות הפגיעות ביותר בחברה (ערבים, חרדים, עולים) ופועלת מאז בעשרות שכונות מצוקה בפריפריה החברתית והגאוגרפית של מדינת ישראל.
התחלה טובה – תוכנית הפועלת ב-170 יישובים במסגרת התוכנית הלאומית לילדים ולנוער בסיכון וכוללת מערך ארגוני, פיתוח מקצועי והכשרה ייחודיים בגיל הרך.
מיזם ההתנדבות הישראלי – הפועל במטרה להרחיב את המודעות, האיכות, הכמות, ההשפעה והנגישות של ההתנדבות הבין-מגזרית בישראל, באמצעות חיזוק ופיתוח תשתיות התנדבות בנות קיימא.
יתד – תוכנית לאומית לצעירים וצעירות במצבי סיכון.
פרסים ואותות

פרס יושב-ראש הכנסת לאיכות החיים – על הישגיו בתחום קידום חינוך הנוער בישראל (נובמבר 1997)
אזרח כבוד של קריית מלאכי (יום העצמאות 2001)
רשימת 50 אנשי החינוך המשפיעים ביותר בישראל (2012)
אות יקיר עמותת אפשר – על תרומתו לקידום העבודה החינוכית-סוציאלית למען ילדים ובני נוער בישראל (נובמבר 2014)
הערות שוליים

1 2  קרן צוריאל הררי ורן אברמסון, הכשל הכלכלי הגדול ביותר מתחיל כבר אצל פעוטות: מחסור במשאב שנקרא אהבה, באתר כלכליסט, 23 ביוני 2016
↑  רן פוני, האיש שגדל במעברה והפך לד"ר לחינוך מודאג: "האנאלפביתיות החדשה היא היעדר נגישות לטכנולוגיה", באתר ישראל היום, ‏3 בספטמבר 2020
↑  רמי סולימני, הם לומדים מחדש: תכנית התערבות חינוכית לקידום תלמידים בסיכון, באתר הג'וינט
↑  תוכנית "מוטב יחדיו" שפעלה בשכונת ג'סי כהן הגיעה לסיומה בטקס מרגש, באתר www.rashuiot.co.il, ‏11 בדצמבר 2019 (בעברית)
↑   ד“ר רמי סולימני, 11 בנובמבר 2014, סרטון בערוץ "V M", באתר יוטיוב (אורך: 07:09)
| --- | --- |
בקרת זהויות :  NLI: 987007304848405171  LCCN: no2011103753  VIAF: 173413255   WorldCat (עם VIAF): 173413255
שוש אביגל

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  אוגוסט 1946 פסאו, בוואריה, גרמניה
 פטירה:  7 בפברואר 2003 (בגיל 56)
 מדינה:  ישראל 
 מקום קבורה:  עינת 
 השכלה:  אוניברסיטת תל אביב 
 
שוש אביגל (אוגוסט 1946 - 7 בפברואר 2003) הייתה מבקרת תיאטרון ועיתונאית ישראלית.
קורות חייה

נולדה בשנת 1946 בשם רוזה ללוסיה וד"ר ברוך מילך, ניצולי השואה מפולין, בפסאו שבגרמניה. אביה היה גינקולוג, וניהל בזמן מלחמת העולם השנייה תחת שם בדוי את בית החולים בעיר אופולה. הוא איבד את רעייתו הראשונה ובנו הקטן בשואה, נישא בשנית ובני הזוג הגיעו כעקורים לגרמניה.
עלתה עם הוריה בגיל רך לישראל והמשפחה השתקעה בחיפה, שם גם נולדה אחותה אלה.
היא למדה בבית הספר הריאלי. בצה"ל שירתה ככתבת ב"במחנה נח"ל" וגלי צה"ל.
אביגל קיבלה תואר דוקטור בתיאטרון מהסורבון, פריז. הגישה את התוכנית "שמונה וחצי" ששודרה בטלוויזיה הישראלית בראשית שנות השבעים והייתה מבקרת התיאטרון הראשונה של הטלוויזיה. היא כתבה ביקורות תיאטרון בעיתונים "דבר", "כותרת ראשית" "חדשות", גלי צה"ל והייתה מנהלת פורום התיאטרון של ynet.
בשנים 1983-1982 שימשה כממונה על הוראת התיאטרון במשרד החינוך. בשנים 1987-1986 כיהנה כמנהלת התיאטרון לילדים ונוער. בשנים 1999-1994 הייתה היועצת החינוכית בסל תרבות, כמו כן הקימה וניהלה את האגף לאומנויות בעיריית תל אביב-יפו.
היא עיבדה למחזה את הרומן "גירושין מאוחרים" מאת א.ב. יהושע ואת הסיפור "מתבן במנהטן" מאת יצחק בשביס-זינגר. 
אביגל ערכה את יומנו המשוחזר של אביה,  ברוך מילך. הוא הספיק לראות שלושה פרקים מהספר, ואישר את השם שבחרו לו האחיות: "ואולי השמים ריקים", לפני פטירתו באפריל 1989. כחודשיים לאחר פטירתו התברר שהיומן המקורי נשמר בפולין. אביגל יצאה לוורשה ושבה עם עותק ממנו. במשך 10 שנים שילבה בינו ובין היומן המשוחזר שכתב אביה בישראל בשנות ה-80. בשנת 1999 יצא הספר לאור בהוצאת ידיעות אחרונות ויד ושם.
אביגל הייתה נשואה לעמוס גפן, מוציא לאור ומתרגם של מדע בדיוני ולצחי אביגל. משניהם התגרשה. מנישואיה הראשונים נולד הבן עידן.
בשנותיה האחרונות חיה בזוגיות עם אברהם שוורץ.
אביגל נפטרה ממחלת סרטן השד, בתום מאבק של 22 שנים במחלה.
אחותה הצעירה היא המלחינה אלה מילך-שריף. סרטו של במאי הקולנוע אבי נשר, "החטאים", מבוסס על יחסיהן ונפתולי משפחתן.
ספר אסופת מאמרים פרי עטה ועליה, "עיונים בתיאטרון", ראה אור בהוצאת אוניברסיטת תל אביב, בעריכתם של הפרופסורים גד קינר ושמעון לוי ב-2005.
הסטודיו לאומנויות התיאטרון על-שם יורם לוינשטיין מקיים תחרות מלגות על-שמה.
שוטו מאצ'ינו

שוטו מאצ'ינו (ביפנית: 町野 修斗; נולד ב-30 בספטמבר 1999 באיגה שביפן) הוא כדורגלן יפני המשחק בעמדת החלוץ בקבוצת הולשטיין קיל מהבונדסליגה ובנבחרת יפן.
קריירת מועדונים

בשנת 2019 הושאל מאצ'ינו מיוקוהמה אף. מרינוס לגירבאנז קיטאקיושו מהליגה היפנית השלישית. הוא העפיל עם המועדון לליגת המשנה היפנית, ובשנת 2020 חתם במועדון באופן קבוע.
ב-9 בינואר 2021 חתם מאצינו בשונאן בלמארה מליגת העל היפנית.
קריירה בינלאומית

ב-18 ביולי 2022 ערך מאצ'ינו את הופעת הבכורה שלו בנבחרת יפן, בניצחון 6-0 על נבחרת הונג קונג במסגרת אליפות מזרח אסיה 2022. במשחק זה הבקיע את שני שערי הבכורה שלו בנבחרת.
נכלל בסגל נבחרת יפן לטורניר מונדיאל 2022.